LIETUVOS TRANSPORTO SAUGOS ADMINISTRACIJOS

DIREKTORIUS

ĮSAKYMAS

DĖL LIETUVOS SAUGIOS LAIVYBOS ADMINISTRACIJOS DIREKTORIAUS 2013 M. SAUSIO 11 D. ĮSAKYMO NR. V-7 „DĖL NACIONALINĖS LAIVŲ EISMO STEBĖSENOS INFORMACINĖS SISTEMOS NUOSTATŲ PATVIRTINIMO IR DUOMENŲ VALDYMO ĮGALIOTINIO SKYRIMO“ PAKEITIMO

2020 m. .rugpjūčio 3 d. Nr. 2BE-248

Vilnius

1. Pakeičiu Lietuvos saugios laivybos administracijos direktoriaus 2013 m. sausio 11 d. įsakymą Nr. V-7 „Dėl Nacionalinės laivų eismo stebėsenos informacinės sistemos nuostatų patvirtinimo ir duomenų valdymo įgaliotinio skyrimo“:

1.1. pakeičiu nurodytą įsakymą ir jį išdėstau nauja redakcija (Nacionalinės laivų eismo stebėsenos informacinės sistemos nuostatai nauja redakcija nedėstomi):

„LIETUVOS TRANSPORTO SAUGOS ADMINISTRACIJOS

DIREKTORIUS

ĮSAKYMAS

DĖL NACIONALINĖS LAIVŲ EISMO STEBĖSENOS INFORMACINĖS SISTEMOS NUOSTATŲ PATVIRTINIMO

Vadovaudamasis Lietuvos Respublikos valstybės informacinių išteklių valdymo įstatymo 8 straipsnio 3 dalimi ir 30 straipsnio 2 dalimi bei Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, 11 punktu:

1. Tvirtinu Nacionalinės laivų eismo stebėsenos informacinės sistemos nuostatus (pridedama).

2. Skiriu Nacionalinės laivų eismo stebėsenos informacinės sistemos duomenų valdymo įgaliotiniu Jūrų departamento Laivybos priežiūros skyriaus vyriausiąjį specialistą Edmundą Trušį.“;

1.2. pakeičiu nurodytu įsakymu patvirtintus Nacionalinės laivų eismo stebėsenos informacinės sistemos nuostatus:

1.2.1. pakeičiu 2 punktą ir jį išdėstau taip:

„2. NLESIS steigimo ir funkcionavimo teisinis pagrindas – Lietuvos transporto saugos administracijos nuostatų, patvirtintų Lietuvos Respublikos susisiekimo ministro 2017 m. lapkričio 30 d. įsakymu Nr. 3-574 „Dėl Lietuvos transporto saugos administracijos nuostatų patvirtinimo“, 13.5.3 papunktis.“;

1.2.2. pakeičiu 3.9 papunktį ir jį išdėstau taip:

„3.9. Lietuvos Respublikos susisiekimo ministro 2004 m. vasario 3 d. įsakymu Nr. 3-55 „Dėl Laivų eismo stebėsenos ir informacijos sistemos funkcionavimo taisyklių patvirtinimo“;“;

1.2.3. pripažįstu netekusiu galios 3.10 papunktį;

1.2.4. pripažįstu netekusiu galios 3.12 papunktį;

1.2.5. pakeičiu 4 punktą ir jį išdėstau taip:

„4. Nuostatuose vartojamos sąvokos suprantamos taip, kaip jos apibrėžtos Lietuvos Respublikos valstybės informacinių išteklių valdymo įstatyme, Bendrųjų elektroninės informacijos saugos reikalavimų apraše, patvirtintame Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, Lietuvos Respublikos jūros rajono apsaugos sistemos funkcionavimo taisyklėse, patvirtintose Lietuvos Respublikos Vyriausybės 1996 m. liepos 30 d. nutarimu Nr. 914 „Dėl Lietuvos Respublikos jūros rajono apsaugos sistemos funkcionavimo taisyklių patvirtinimo“ ir 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Bendrasis duomenų apsaugos reglamentas).“;

1.2.6. pakeičiu 5 punktą ir jį išdėstau taip:

„5. NLESIS tikslas – informacinių technologijų priemonėmis vykdyti duomenų apie jūrų laivus, laivų eismo stebėsenos Lietuvos Respublikos teritorinėje jūroje ir išskirtinėje ekonominėje zonoje duomenų tvarkymą ir teikimą.“;

1.2.7. pakeičiu 6.1 papunktį ir jį išdėstau taip:

„6.1. Automatizuoti laivų eismo stebėsenos Lietuvos Respublikos teritorinėje jūroje ir išskirtinėje ekonominėje zonoje duomenų valdymą.“;

1.2.8. pakeičiu 7.1 papunkčio pirmąją pastraipą ir ją išdėstau taip:

„7.1. Automatinės laivų identifikavimo sistemos (toliau – AIS) duomenų kaupimas, teikimas ir sisteminimas:“;

1.2.9. pakeičiu 7.2 papunktį ir jį išdėstau taip:

„7.2. Duomenų apie į Lietuvos Respublikos jūrų uostus atplaukiančius ir iš jų išplaukiančius laivus, jų krovinius, asmenis juose kaupimas ir perdavimas duomenų gavėjams;“;

1.2.10. pakeičiu 7.3 papunktį ir jį išdėstau taip:

„7.3. Duomenų apie į Lietuvos Respublikos jūrų uostus atplaukiančius ir iš jų išplaukiančius laivus perdavimas Europos Sąjungos laivybos informacijos sistemai (toliau – SafeSeaNet sistema);“;

1.2.11. pakeičiu 8 punktą ir jį išdėstau taip:

„8. Asmens duomenų tvarkymo tikslas – identifikuoti NLESIS naudojančius asmenis, kaupti ir perduoti duomenų gavėjams informaciją apie į Lietuvos Respublikos jūrų uostus atplaukiančiuose ir iš jų išplaukiančiuose laivuose esančius asmenis.“;

1.2.12. pakeičiu 10 punkto pirmąją pastraipą ir ją išdėstau taip:

„10. NLESIS valdytojas – Lietuvos transporto saugos administracija (toliau – Administracija), kuri:“;

1.2.13. pakeičiu 14 punktą ir jį išdėstau taip:

„14. Asmens duomenų valdytojas ir asmens duomenų tvarkytojas atlieka Bendrajame duomenų apsaugos reglamente nustatytas prievoles.“;

1.2.14. pakeičiu 15.5 papunktį ir jį išdėstau taip:

„15.5. SafeSeaNet sistema.“;

1.2.15. pakeičiu 15.9 papunktį ir jį išdėstau taip:

„15.9. Laivo kapitonas ar kiti laivo kapitono ar laivo valdytojo įgalioti asmenys.“;

1.2.16. pakeičiu 16 punktą ir jį išdėstau taip:

„16. NLESIS naudojantys asmenys – fiziniai asmenys, kurie, prisijungę prie NLESIS, gali stebėti laivų (turinčių veikiančias AIS) judėjimą Lietuvos Respublikos teritorinėje jūroje ir išskirtinėje ekonominėje zonoje.“;

1.2.17. pakeičiu 17.1.2 papunktį ir jį išdėstau taip:

„17.1.2. NLESIS naudotojai (naudotojo vardas, pavardė, darbovietė (pavadinimas, adresas, telefonas, faksas, el. paštas), naudotojų grupė).“;

1.2.18. pakeičiu 17.3 papunkčio pirmąją pastraipą ir ją išdėstau taip:

„17.3. Į Lietuvos Respublikos jūrų uostus atplaukiančių ir iš jų išplaukiančių laivų duomenys:“;

1.2.19. pakeičiu 17.3.1 papunktį ir jį išdėstau taip:

„17.3.1. laivo identifikacija (pavadinimas, šaukinys, IMO numeris ir (ar) MMSI);“;

1.2.20. papildau 17.3.81 papunkčiu:

„17.3.81. numatomas atvykimo į kitą uostą laikas;“;

1.2.21. pakeičiu 17.3.12.2 papunktį ir jį išdėstau taip:

„17.3.12.2. laivo kapitono ar kito laivo kapitono ar laivo valdytojo įgalioto asmens kontaktiniai duomenys (vardas, pavardė, telefonas, faksas, el. paštas);“;

1.2.22. papildau 17.3.17 papunkčiu:

„17.3.17. informacija apie laivo talpyklas (triumus, cisternas, bunkerius):

17.3.17.1. talpyklų tipas;

17.3.17.2. talpyklų aprašymas;

17.3.17.3. talpyklų skaičius;

17.3.17.4. matavimo vienetas;“;

1.2.23. pakeičiu 18 punktą ir jį išdėstau taip:

„18. Iš LUVIS ir SafeSeaNet sistemos teikiami Nuostatų 17.3.1–17.3.9, 17.3.12.1–17.3.12.3, 17.3.12.5, 17.3.12.6, 17.3.13, 17.3.17 ir 17.4 papunkčiuose nurodyti duomenys, jei nenurodyta kitaip:

18.1. Nuostatų 17.3.12.1–17.3.12.3, 17.3.12.5, 17.3.12.6, 17.3.13, 17.3.17 ir 17.4 papunkčiuose nurodyti duomenys iš LUVIS teikiami tik gavus tokių duomenų užklausimus iš NLESIS.

18.2. Nuostatų 17.3.1–17.3.9, 17.3.12.1–17.3.12.3, 17.3.12.5, 17.3.12.6, 17.3.13, 17.3.17 ir 17.4 papunkčiuose nurodyti duomenys iš SafeSeaNet sistemos teikiami tik gavus tokių duomenų užklausimus iš NLESIS.“;

1.2.24. pakeičiu 21.3 papunkčio pirmąją pastraipą ir ją išdėstau taip:

„21.3. SafeSeaNet sistemos modulis, kurio pagrindinės funkcijos:“;

1.2.25. pakeičiu 21.3.2 papunktį ir jį išdėstau taip:

„21.3.2. keitimasis duomenimis su SafeSeaNet sistema ir LUVIS;“;

1.2.26. pakeičiu 21.5.7 papunktį ir jį išdėstau taip:

„21.5.7. SafeSeaNet sistemos ir FAL dokumentų informacijos atvaizdavimas / papildymas / sudarymas.“;

1.2.27. pakeičiu 22.1 papunktį ir jį išdėstau taip:

„22.1. Lietuvos kariuomenės Karinėms jūrų pajėgoms.“;

1.2.28. pakeičiu 29 punktą ir jį išdėstau taip:

„29. Viešai skelbiami duomenys apie laivus, esančius Lietuvos Respublikos teritorinėje jūroje ir išskirtinėje ekonominėje zonoje, į Lietuvos Respublikos jūrų uostus atplaukiančius ir iš jų išplaukiančius laivus pagal AIS duomenis, kurių įstatymai ir kiti teisės aktai nedraudžia skelbti viešai. Duomenis galima peržiūrėti realiu laiku per https://maps.msa.lt portalą.“;

1.2.29. pakeičiu 31 punktą ir jį išdėstau taip:

„31. NLESIS tvarkytojas asmens duomenis tvarko vadovaudamasis Bendruoju duomenų apsaugos reglamentu ir kitų teisės aktų, reglamentuojančių asmens duomenų tvarkymą ir privatumo apsaugą, nuostatomis.“;

1.2.30. pakeičiu 32 punktą ir jį išdėstau taip:

„32. NLESIS duomenų gavėjai ir NLESIS duomenų teikėjai turi teisę reikalauti ištaisyti neteisingus, netikslius, neišsamius NLESIS duomenis (toliau – netikslūs duomenys). Rašytinis prašymas ištaisyti netikslius duomenis teikiamas asmeniškai, paštu ar elektroninių ryšių priemonėmis. NLESIS tvarkytojas gavęs tokį prašymą ne vėliau kaip per 5 darbo dienas nuo prašymo gavimo dienos patikrina NLESIS duomenų tikslumą ir, jeigu reikia, ištaiso netikslius duomenis. Apie netikslių duomenų ištaisymą arba apie motyvuotą atsisakymą tai padaryti informuojama per 1 darbo dieną nuo duomenų patikrinimo ir jų taisymo atlikimo (jeigu reikia). Ištaisius netikslius duomenis, apie kuriuos informavo NLESIS duomenų gavėjas / teikėjas arba nustatė NLESIS tvarkytojas, per 1 darbo dieną nuo taisymo atlikimo apie tai pranešama NLESIS duomenų gavėjams, kuriems anksčiau buvo perduoti netikslūs duomenys.“;

1.2.31. pakeičiu 33 punktą ir jį išdėstau taip:

„33. NLESIS duomenų sauga užtikrinama organizacinėmis, techninėmis, technologinėmis, metodinėmis ir kitomis priemonėmis, vadovaujantis Bendrųjų elektroninės informacijos saugos reikalavimų aprašu, Saugos dokumentų turinio gairių aprašu ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ ir Bendruoju duomenų apsaugos reglamentu.“;

1.2.32. pakeičiu 36.2 papunktį ir jį išdėstau taip:

„36.2. Nuostatų 17.3 ir 17.4 papunkčiuose nurodyti duomenys duomenų bazėse saugomi 3 metus. Vėliau jie perkeliami į archyvą, kur saugomi 5 metus. Praėjus šiam laikotarpiui, duomenys sunaikinami.“.

2. Informuoju, kad šis įsakymas nustatyta tvarka skelbiamas Teisės aktų registre ir Lietuvos transporto saugos administracijos interneto svetainėje.

Administracijos direktorius	Genius Lukošius